ఇస్రో అద్భుత విన్యాసం నేడేఉదయం 9.28కి ప్రయోగం.. సర్వం సిద్ధం శ్రీవారి పాదాల చెంత రాకెట్ నమూనా శ్రీహరికోట (సూళ్లూరుపేట) : భారత అంతరిక్ష పరిశోధన సంస్థ ఇస్రో మరో అద్భుత విన్యాసానికి సిద్ధమైంది. ప్రపంచంలోనే తొలిసారి.. ఒకే రాకెట్ ద్వారా 104 ఉపగ్రహాలను రోదసిలోకి చేరవేసేందుకు సర్వం సన్నద్ధమైంది. నెల్లూరు జిల్లా శ్రీహరికోటలోని షార్ కేంద్రంలో ఉన్న ప్రథమ ప్రయోగ వేదిక నుంచి పీఎ్సఎల్వీ-సీ37ను రోదసిలోకి ఎక్కుపెట్టింది. మంగళవారం తెల్లవారుజామున 5.28 గంటలకు కౌంట్డౌన్ ప్రారంభించింది. 28 గంటలపాటు ఈ కౌంట్డౌన కొనసాగనుంది. మంగళవారం ఉదయం 4వ దశ ఇంజనలో ద్రవ ఇంధనం నింపే కార్యక్రమాన్ని చేపట్టి మధ్యాహ్నానికి పూర్తి చేశారు. అనంతరం రెండోదశ ఇంజనలో ద్రవ ఇంధనాన్ని నింపే కార్యక్రమాన్ని చేపట్టి రాత్రికి పూర్తి చేశారు. బుధవారం ఉదయం రాకెట్లోని ఎలక్ర్టానిక్ పరికరాలు పనితీరుకు తుది తనిఖీ నిర్వహించనున్నారు. అనంతరం 9.28 గంటలకు రాకెట్.. 1378 కిలోల బరువుతో రోదసిలోకి దూసుకుపోనుంది. కాగా.. ఇస్రో చైర్మన ఏఎస్ కిరణ్కుమార్ ఈ ప్రయోగ పర్యవేక్షణ నిమిత్తం మంగళవారం షార్కు చేరుకున్నారు. కౌంట్డౌన ప్రక్రియను పరిశీలించారు. జీరోపాయింట్లోని మిషన కంట్రోల్ సెంటర్కు చేరి ప్రయోగ సన్నాహాలను పర్యవేక్షిస్తున్నారు.మూడు ఉపగ్రహాలే మనవి ఎక్కువ బరువున్నదీ మనదేఉపగ్రహాలన్నింటిలోకి ఎక్కువ బరువైనది మన కార్టోశాట్-2డీనే. ఇది రిమోట్ సెన్సింగ్ ఉపగ్రహం. మనదేశంలో భూపరిశీలన కోసం ఇస్రో 714 కిలోల బరువున్న ఈ ఉపగ్రహాన్ని ప్రయోగిస్తోంది. దేశంలో రోడ్ల పరిస్థితి, నీటి నిల్వలను గుర్తించడంతోపాటు మ్యాప్ల తయారీకి ఈ ఉపగ్రహం ఉపయోగపడనుంది. రక్షణ రంగానికి కూడా సేవలు అందించనున్న ఈ ఉపగ్రహం ఐదేళ్లపాటు పని చేయనుంది. అలాగే మనదేశానికి చెందిన ఐఎనఎ్స (ఇండియన నానోశాటిలైట్స్) 1ఎ, 1బిలను ప్రయోగిస్తున్నారు. ఈ ఉపగ్రహాలు ఒక్కొక్కటి 15 కిలోల బరువు కలిగి ఉన్నాయి. ఇవి నావిగేషన వ్యవస్థకు ఉపయోగపడేలా రూపొందించారు. ప్రయోగాత్మకంగా వీటిని ప్రయోగిస్తున్నారు. కేవలం 6 మాసాలే ఈ ఉపగ్రహాలు తమ సేవలు అందించనున్నాయి.
isro adbhuta vinyaasam nedeudayam 9.28ki prayogam.. sarvam siddham srivari paadaala chenta racket namuunaa sriharikota (sulloorupeta) : bhaarata antariksha parisodhana samstha isro maro adbhuta vinyaasaaniki siddhamaindi. prapanchamlone tolisari.. oke racket dwara 104 upagrahaalanu rodasiloki cheravesenduku sarvam sannaddhamaindi. nelluru jilla sriharikotaloni shar kendramlo unna prathama prayoga vedika nunchi pslv-see37nu rodasiloki ekkupettindi. mangalavaaram tellavaarujaamuna 5.28 gantalaku countdoun praarambhinchindi. 28 gantalapaatu ee countdouna konasaaganundi. mangalavaaram udayam 4va dasha injanalo drava indhanam nimpe kaaryakramaanni chepatti madhyaahnaaniki puurti chesaru. anantaram rendodasa injanalo drava indhanaanni nimpe kaaryakramaanni chepatti raatriki puurti chesaru. budhavaaram udayam raaketloni elecrtanic parikaraalu paniteeruku tudi tanikhee nirvahinchanunnaaru. anantaram 9.28 gantalaku racket.. 1378 kilola baruvutho rodasiloki doosukuponundi. kaga.. isro chairmana aas kirankumar ee prayoga paryavekshana nimittam mangalavaaram sharku cherukunnaru. countdouna prakriyanu pariseelinchaaru. jeeropaayintloni mishana control centerku cheri prayoga sannaahaalanu paryavekshistunnara.moodu upagrahaale manavi ekkuva baruvunnadii manadeupagrahaalanniti ekkuva baruvainadi mana cartosat-2deene. idhi remot sensing upagraham. manadesamlo bhuupariseelana kosam isro 714 kilola baruvunna ee upagrahaanni prayogistondi. desamlo rodla paristhiti, neeti nilvalanu gurtinchadamtopaatu mapla tayaareeki ee upagraham upayogapadanundi. rakshana rangaaniki kuudaa sevalu andinchanunna ee upagraham aidellapatu pani cheyanundi. alaage manadesaniki chendina incs (indiyana nanosatilites) 1e, 1bilanu prayogistunnaaru. ee upagrahaalu okkokkati 15 kilola baruvu kaligi unnaayi. ivi navigeshana vyavasthaku upayogapadela roopondinchaaru. prayogaatmakamgaa veetini prayogistunnaaru. kevalam 6 masale ee upagrahaalu tama sevalu andinchanunnaayi.